राष्ट्रमंडल खेलों में पहली बार महिला मुक्केबाजी शामिल  
सेंट किट्स में राष्ट्रमंडल खेल महासंघ के आम सभा की   बैठक में भविष्य में होने वाले इन खेलों में महिला मुक्केबाजी कां शामिल करने का ऐतिहासिक फैसला लिया गया।
राष्ट्रमंडल खेलों में पहली बार महिला मुक्केबाजी के तीन वजन वर्गों को शामिल किया जाएगा। सेंट किट्स में राष्ट्रमंडल खेल महासंघ के आम सभा की बैठक में भविष्य में होने वाले इन खेलों में महिला मुक्केबाजी कां शामिल करने का ऐतिहासिक फैसला लिया गया।  भारतीय मुक्केबाजी महासंघ के सह सचिव जे कोवली ने बताया कि 2012 लंदन ओलिम्पिक खेलों में में महिला मुक्केबाजी को शामिल किए जाने के निर्णय के बाद यह फैसला लिया गया।  अंतरराष्ट्रीय मुक्केबाजी संघ के अध्यक्ष डॉ चिंग वू ने राष्ट्रमंडल खेलों में महिला मुक्केबाजी को शामिल किये जाने का स्वागत किया है। वू ने कहा दुनिया भर में हजारों महिला मुक्केबाज इस फैसले से काफी प्रसन्न होंगी। अगले राष्ट्रमंडल खेल 2014 में ग्लासगो (स्काटलैड) में आयोजित किए जाएगें।